**Hrvatski jezik, prof. Slavka Ban**

**Petak, 13.3.2020.**

**Odjel II1, 21 (1 sat)**

Pasivni glagolski oblici

Pasivni glagolski oblici mogu se tvoriti samo od prijelaznih glagola. U svom sastavu imaju glagolski pridjev trpni, a upotrebljavaju se kad subjekt trpi radnju.

Primjeri u 1. licu jednine (infinitiv nositi – a pasivni biti nošen)

Prezent – bivam nošen

Aorist – bih nošen

Imperfekt – bijah nošen

Perfekt – bio sam nošen

Pluskvamperfekt – bijah bio nošen

Futur I. – bit ću nošen

Futur II. – budem bio nošen

Imperativ – budi nošen (2. lice jednine)

Kondicional I. – bio bih nošen

Kondicional II. – bio bih bio nošen

Glagolski prilog sadašnji – budući nošen

Glagolski prilog prošli – bivši nošen

Za svaki glagolski oblik (lični) napisati ostala lica u jednini i množini (isti glagol).

**Odjel III2 (1 sat)**

II. moderna (sinteza)

- Napisati imena hrvatskih pisaca iz toga razdoblja i naslove djela koja smo čitali.

- Provjeriti u sadržaju na početku čitanke jesmo li ih se svih sjetili.

- O svakom piscu zapisati gdje je rođen, a o svakom djelu kojoj književnoj vrsti pripada i što je

tema djela (bez gledanja u čitanku).

- Na kraju pogledati u čitanci ono čega se nismo sjetili.

**Odjel IIb,2 (1 sat)**

Honore de Balzac: Otac Goriot

- Pročitati još jednom ulomak iz romana iz čitanke na str. 147.

- Zabilježiti imena likova koji se u njemu spominju.

- Za svaki vidjeti kojem društvenom staležu pripada, a zatim iznijeti njihove osobine.

- Prepoznati stilska obilježja realizma (uz pomoć pitanja ispod teksta).

- Pročitati sažetak na dnu 151. strane.